OpenLLM-France/wikimedia huggingface dataset:
# Heyrovsky (cràter)

Heyrovsky és un petit cràter d'impacte situat a la cara oculta de la Lluna, una mica més enllà de l'extremitat sud-oest, en una àrea de la superfície que de vegades és visible des de la Terra durant els períodes de libració i d'il·luminació solar favorables. Es troba dins de la part sud de l'àmplia faldilla de materials ejectats que envolten la conca d'impacte de la Mare Imbrium.
Es tracta d'una formació de cràter circular amb un interior que té la forma de bol. Les parets internes són d'estructura simple, aconseguint una mínima plataforma interior pràcticament en el seu punt mig. L'interior del cràter té una albedo generalment més alta que el del seu entorn, donant-li un aspecte una mica més brillant.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Videojugador

Videojugador és la persona que juga a videojocs, ja sigui de forma esporàdica o assídua, afeccionat o professional. També es pot anomenar jugador (de videojocs), en aquest cas, el context pot fer innecessària la part del terme que està entre parèntesis, i n'hi ha prou de referir-s'hi com a jugador. Sovint s'usa l'anglicisme gamer, tot i que no és recomanable.

## Classificació dels jugadors
### Jugadors professionals

Els jugadors professionals són els que reben una remuneració per jugar a videojocs. Són persones que habitualment estudien a fons el joc a fi de dominar-lo i participen en competicions. Un jugador professional també pot ser un altre tipus de jugador, com un jugador de hardcore, si compleix els criteris addicionals d'aquest tipus de jugador. Als països d'Àsia, especialment a Corea del Sud i Xina, els jugadors i equips professionals estan patrocinats per grans empreses i poden guanyar més de 100.000 dòlars EUA anuals.
Algunes competicions de videojocs (com per exemple League of Legends Championship Series i League of Legends Champions Korea) ofereixen salaris garantits als jugadors. Malgrat això, alguns jugadors prefereixen la competició en línia, ja que en alguns casos és més rendible que competir amb un equip i poden determinar el seu propi horari. El torneig internacional concedeix 10 milions de dòlars EUA als guanyadors, però els equips que no tenen la mateixa quantitat d'èxit sovint no tenen estabilitat financera i sovint es trenquen després de no guanyar.

### Novells

Sovint anomenats amb el terme d'argot noob (de l'anglès newbie), els novells són els jugadors inexperts o que s'acaben d'iniciar en un joc o en els videojocs en general.

## Vegeu també

* Consumidor
* Addicció als videojocs
* Jugador

## Referències

* 1 2 «Els gamers són jugadors (de videojocs)?». Termcat, 29-11-2018. [Consulta: 7 desembre 2018].
* ↑ Daniel Schorn. «'Fatal1ty' article at CBS News». Cbsnews.com, 06-08-2006. [Consulta: 16 juliol 2010].
* ↑ «A Brief Look At Professional Gaming». kuro5hin.org. [Consulta: 16 juliol 2010].
* ↑ Caymus. «Official 2015 Season LoL eSports League Reform Plan Announced (Final Version)», 11-11-2014. Arxivat de l'original el 18 maig 2015. [Consulta: 28 abril 2015].
* ↑ «Dota 2 is the richest of the big esports, but its players are the poorest», 13-08-2014. Arxivat de l'original el 18 maig 2015. [Consulta: 2 maig 2015].
* ↑ «Masonry on the Internet». Web.mit.edu. Arxivat de l'original el 2012-07-08. [Consulta: 19 maig 2012].
* ↑ Anna Vander Broek. «Gamer Speak for Newbs». Forbes, 23-04-2009. [Consulta: 16 febrer 2010].
# Villers-sur-le-Mont

Villers-sur-le-Mont és un municipi francès situat al departament de les Ardenes i a la regió del Gran Est. L'any 2007 tenia 101 habitants.

## Demografia
### Població

El 2007 la població de fet de Villers-sur-le-Mont era de 101 persones. Hi havia 33 famílies de les quals 5 eren unipersonals (5 homes vivint sols), 14 parelles sense fills, 9 parelles amb fills i 5 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 42 habitatges, 40 eren l'habitatge principal de la família, 1 era una segona residència i 1 estava desocupat. 38 eren cases i 3 eren apartaments. Dels 40 habitatges principals, 26 estaven ocupats pels seus propietaris i 14 estaven llogats i ocupats pels llogaters; 1 tenia una cambra, 2 en tenien tres, 6 en tenien quatre i 30 en tenien cinc o més. 27 habitatges disposaven pel capbaix d'una plaça de pàrquing. A 20 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Villers-sur-le-Mont el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 0 | 65 a 69 | 0 |
| 4 | 60 a 64 | 0 |
| 4 | 55 a 59 | 4 |
| 0 | 50 a 54 | 4 |
| 4 | 45 a 49 | 0 |
| 0 | 40 a 44 | 4 |
| 5 | 35 a 39 | 4 |
| 0 | 30 a 34 | 1 |
| 4 | 25 a 29 | 8 |
| 0 | 20 a 24 | 0 |
| 4 | 15 a 19 | 0 |
| 12 | 10 a 14 | 0 |
| 1 | 5 a 9 | 8 |
| 4 | 0 a 4 | 0 |

## Economia

El 2007 la població en edat de treballar era de 65 persones, 46 eren actives i 19 eren inactives. De les 46 persones actives 44 estaven ocupades (22 homes i 22 dones) i 2 estaven aturades (1 home i 1 dona). De les 19 persones inactives 7 estaven jubilades, 9 estaven estudiant i 3 estaven classificades com a «altres inactius».

### Activitats econòmiques

L'any 2000 a Villers-sur-le-Mont hi havia 3 explotacions agrícoles que ocupaven un total de 450 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Exploitations agricoles
* Résumé statistique Fitxa resum de dades estadístiques de Villers-sur-le-Mont a l'INSEE.
* Évolution et structure de la population Fitxa amb el detall de dades de Villers-sur-le-Mont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Eliurus grandidieri

Eliurus grandidieri és una espècie de mamífer rosegador de la família dels nesòmids. És endèmic de Madagascar, on viu a altituds d'entre 410 i 1.875 msnm. Probablement grimpa als arbres. Els seus hàbitats naturals són els boscos esclerofil·les de plana o montans. Està amenaçat per la transformació del seu medi per a usos agrícoles.
L'espècie fou anomenada en honor del zoòleg i geògraf francès Alfred Grandidier.

## Referències

* ↑ Goodman, S.; Rakotondravony, D. Eliurus grandidieri. UICN 2008. Llista Vermella d'espècies amenaçades de la UICN, edició 2008, consultada el 10 març 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 162. ISBN 978-0801893049.
Espècies vivents de nesòmids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Cricetomyinae :
Delanymyinae :
Dendromurinae :
Mystromyinae :
Nesomyinae :
Petromyscinae :
Categoria :
# Vitry-en-Montagne

Vitry-en-Montagne és un municipi francès situat al departament de l'Alt Marne i a la regió del Gran Est. L'any 2007 tenia 39 habitants.

## Demografia
### Població

El 2007 la població de fet de Vitry-en-Montagne era de 39 persones. Hi havia 16 famílies de les quals 4 eren unipersonals (4 dones vivint soles i 4 dones vivint soles), 4 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 23 habitatges, 14 eren l'habitatge principal de la família, 8 eren segones residències i 1 estava desocupat. Tots els 23 habitatges eren cases. Dels 14 habitatges principals, 13 estaven ocupats pels seus propietaris i 1 estava llogat i ocupat pels llogaters; 1 tenia tres cambres, 1 en tenia quatre i 12 en tenien cinc o més. 6 habitatges disposaven pel capbaix d'una plaça de pàrquing. A 7 habitatges hi havia un automòbil i a 4 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vitry-en-Montagne el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 4 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 4 | 35 a 39 | 4 |
| 0 | 30 a 34 | 0 |
| 4 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 23 persones, 13 eren actives i 10 eren inactives. De les 13 persones actives 11 estaven ocupades (8 homes i 3 dones) i 2 estaven aturades (2 homes). De les 10 persones inactives 4 estaven jubilades, 4 estaven estudiant i 2 estaven classificades com a «altres inactius».

### Activitats econòmiques

L'any 2000 a Vitry-en-Montagne hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Vitry-en-Montagne a l'INSEE.
* Évolution et structure de la population Fitxa amb el detall de dades de Vitry-en-Montagne a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Husayn Xah Langah I

Husayn Xah Langah I fou sultà de la dinastia Langah a Multan. Era fill de Kutb ud-Din Xah Sahra Langah (1440-1469) que havia usurpat el tron deposant al seu gendre Xaykh Yusuf al-Kurayshi (1438-1440), i a la mort del pare el va succeir en el tron (vers 1469).
Poc després de pujar al tron va començar les seves expedicions militars i va atacar diverses fortaleses en mans dels seus veíns: Xor (moderna Xorkot), Chiniot i Kahrot (Kahror Pucca) les quals va conquerir fàcilment.
Per aquest temps l'antic sultà Xaykh Yusuf al-Kuraixi que estava exiliat a Delhi amb Bahlul Xah Lodi (1452-1489) va aconseguir el suport del seu protector per una expedició militar a Multan; però quan va sortir de Delhi el sultà de Jaunpur Husayn Xah Xarki van amenaçar els seus dominis i va haver de retornar; altra vegada ho va provar potser a l'any següent però amb el mateix resultat; la data d'aquestos intents no es coneix.
El germà de Husayn Xah Langah es va revoltar i va agafar el títol de Shihab al-Din proclamant-se rei a Kahror on era governador. Husayn el va anar a combatre i Bahlul Xah Lodi va aprofitar aquest moment per encarregar al seu fill la conquesta de Multan; el seu fill, segurament Sikandar Lodi, va rebre pel camí el suport de les forces de Tatar Khan Lodi, governador del Panjab; quan van arribar prop de Multan, Husayn Langah ja havia dominat la revolta del seu germà i s'havia dirigit cap a la ciutat a marxes forçades, arribant abans que els invassors, als que va derrotar a la rodalia de la ciutat; els Lodi es van haver de retirar cap a Delhi.
Fou sota aquest sobirà que els germans Ismail Khan i Fath Khan procedents de Makran es van posar al seu servei. Aquests germans són els fundadors de Dera Ismail Khan i Fath Dera Khan. Aquests fets marquen la instal·lació a gran escala de les tribus balutxis a la zona de Multan. També fou aliat del Jam Nizam al-Din de conegut per Nanda o Ninda (1460-1492) de la dinastia samma del Sind (Thatta).
El 1489 a la mort de Bahlul Xah Lodi, Husayn va enviar la seva condolença al fill i successor Sikandar Lodi i això va marcar un inici de bones relacions formalitzades en un tractat de pau, i va suposar el final de les pretensions de Shaykh Yusuf al-Kurayshi.
Abans del 1502, ja vell, va abidcar en el seu fill Firuz Xah Langah I però aquest fou enverinat pel wazir (primer ministre) Imad al-Mulk que volia venjar la mort del seu fill Bilal, que havia estat executat per orde de Firuz. Va morir el 1502 després d'un regnat de 33 anys (o 36 segons algunes fonts).

## Bibliografia

* Gazetteer of Multan, Lahore 1906
# Els Torrents

«Els Torrents» té aquests significats:

## Poblacions

* Els Torrents, Entitat de població de Castellgalí (Bages)
* Els Torrents, Entitat de població de Lladurs (Solsonès)

## Masies

* Els Torrents, Masia del terme municipal L'Espunyola (Berguedà)
* Els Torrents, Masia al terme municipal de Borredà (Berguedà)
* Els Torrents, Masia situada al municipi del Pinós (Solsonès)
* Els Torrents, Masia situada al municipi de Navès (Solsonès)
# Elitisme

L'elitisme és la creença o actitud que consisteix a sostenir que aquells que són considerats com l'elit -un selecte grup de persones amb notables habilitats personals, riquesa, experiència, o altres atributs distintius- són persones de les quals s'haurien de prendre amb més seriositat les seues opinions i influències per mantenir un estatus superior.
Aquests grups de persones serien les més adequades per governar doncs les seves accions i pensament serien els més constructius. El terme elitisme també pot ser utilitzat per descriure una situació en la qual una elit gaudeix de privilegis o té més poder que la resta dels membres de la societat. Es refereix a una situació de fet, però no institucional, ja que si ho fos, seria una oligarquia.
El terme sovint s'utilitza pejorativa per descriure una actitud generalitzada d'arrogància o rebuig respecte a l'opinió pública en general (la meritocràcia, algun tipus d'elitisme, normalment no té aquestes connotacions).

## Vegeu també

* Populisme
# Elitni

«Elitni» té aquests significats:
* Elitni (Krasnodar), localitat del krai de Krasnodar, a Rússia
* Elitni (Rostov), localitat de l'óblast de Rostov, a Rússia
* Elitni (Novossibirsk), localitat de l'óblast de Novossibirsk, a Rússia
# HŠK Posušje

El Hrvatski Športski Klub Posušje és un club de futbol bosnià de la ciutat de Posušje.

## Història

El club va ser fundat l'any 1950. Històricament ha rebut les següents de nominacions:
* 1950 NK Zidar
* 1963 NK Boksit
* 1990s NK Posušje
El club guanyà en dues ocasions la Primera divisió d'Herceg-Bòsnia, els anys 1999 i 2000.
L'any 2009 patí una fallida econòmica i desaparegué. En el seu lloc es creà el HSK Posušje, competint a les categories inferiors.

## Palmarès

* Primera divisió d'Herceg-Bòsnia:
** 1999, 2000

## Referències

* ↑ «Bosnia-Hercegovina 1998/99» (en anglès). RSSSF [Consulta: 10 novembre 2013].
* ↑ «Bosnia-Hercegovina 1999/2000» (en anglès). RSSSF [Consulta: 10 novembre 2013].
# HŠK Concordia Zagreb

L'HŠK Concordia fou un club croat de futbol de la ciutat de Zagreb.

## Història

El club va ser fundat com Srednjoškolski športski klub el 1911. Acabada la Primera Guerra Mundial, s'uní al HŠK Viktorije, creant el Concordia-Viktorija (ràpidament reanomenat Concordia).
L'any 1921 finalitzà la construcció de l'estadi de Tratinska cesta (actual estadi Kranjčevićeva), aleshores el més gran de Zagreb.
Entre els jugadors més destacats del club destacaren Ivo Pavelić, Dragutin Babić, Ivan Belošević, Zvonko Jazbec, Zvonimir Monsider, Slavko Pavletić, Slavko Kodrnja i Karlo Muradori. Disputà tant la lliga iugoslava com la croata. El 1945 fou reanomenat Zeleni 1906. El tercer uniforme verd del NK Zagreb és en honor del Concordia, i l'antic estadi d'aquest és l'actual estadi del NK Zagreb.
A més del futbol, el club tenia seccions d'atletisme, esquí, hoquei herba i tennis taula.

## Palmarès

* 2 Lliga iugoslava de futbol: 1930, 1932.
* 1 Lliga croata de futbol: 1942.

## Presidents

* E. Rosmanith (1906-11)
* J. Reberski (1912-22)
* R. Rosmanith (1923)
* M. Pajnić (1924)
* M. Bosnić (1925-32)
* L. Thaller (1933-40)
# Viðoy

Viðoy (en danès Viderø) és l'illa més septentrional de l'arxipèlag de les Fèroe. Té una superfície de 41 km² i una població de 597 (2020) que es reparteix en dos municipis: Viðareiði i Hvannasund. El seu nom deriva del mot feroès viður, que significa fusta. Viðoy és una de las sis illes que conformen la regió feroesa de Norðoyar.
El punt més alt de l'illa és el Villingadalsfjall amb 841 metres. Tanmateix el punt geogràfic més destacat de Viðoy és el Cap Enniberg (de 754 metres). La seva importància no només rau en ser el punt més al nord de l'arxipèlag, sinó també perquè es tracta del segon penya-segat més alt d'Europa després del Hornelen de Noruega. L'altura del cap d'Enniberg és superior a les de Croaghaun, Vixía de Herbeira, Preikestolen, Slieve League i Cabo Girão.
L'illa es troba comunicada des de 1975 a través d'un pont amb l'illa veïna de Borðoy, on hi ha la capital comarcal de Klaksvík.
La costa nord i oriental de l'illa ha estat identificada com una important zona de cria d'aus marines per la BirdLife International. Entre d'altres, hi destaca la presència de l'ocell de tempesta europeu (500 parelles), la gavineta de tres dits (5300 parelles), el fraret (25.000 parelles), el somorgullaire comú (6700 individus) i el somorgollaire alablanc (200 parelles).

## Referències

* ↑ «Population 01.01.2020» (en anglès). Statistical Database, 01-01-2020. [Consulta: 18 maig 2021].
* ↑ BirdLife International. (2012). Important Bird Areas factsheet: Vidoy.

## Vegeu també

* Llista de muntanyes de les Illes Fèroe
* Llista de fiords de les Illes Fèroe
* Llista de túnels de les Illes Fèroe

## Enllaços externs

* Faroeislands.dk: Hattarvík (informació i fotografies; en feroès, anglès o danès)
* Autobusos que nonnecten Klaksvik amb Viðareiði.
# Viñegra de Moraña

Viñegra de Moraña és un municipi de la província d'Àvila, a la comunitat autònoma de Castella i Lleó.
Evolució demogràfica :
| 1991 | 1996 | 2001 | 2004 |
| 92 | 101 | 86 | 85 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Viñas

Viñas és un municipi de la província de Zamora, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 348 | 313 | 276 | 259 |
# Hewettita

La hewettita és un mineral de la classe dels òxids que pertany i dona nom al grup de la hewettita. Rep el nom en honor de Donnel Foster Hewett (24 de juny de 1881, Irwin, Pennsilvània - 5 de febrer de 1971), de la U.S. Geological Survey, qui va estudiar la mineralogia de la mina Ragra, al Perú, sent el principal responsable del descobriment d'aquest jaciment, el més gran de vanadi més gran del món.

## Característiques

La hewettita és un vanadat de fórmula química CaV₆O$_{16}$·9H₂O. Es tracta d'una espècie aprovada per l'Associació Mineralògica Internacional, i publicada per primera vegada el 1914. Cristal·litza en el sistema monoclínic. Pot deshidratar-se reversiblement a metahewettita.
Segons la classificació de Nickel-Strunz, la hewettita pertany a «04.HE: Filovanadats» juntament amb els següents minerals: melanovanadita, shcherbinaïta, metahewettita, bariandita, bokita, corvusita, fernandinita, straczekita, häggita, doloresita, duttonita i cavoïta.
L'exemplar que va servir per a determinar l'espècie, el que es coneix com a material tipus, es troba conservat al Museu Nacional d'Història Natural, l'Smithsonian, situat a Washington DC (Estats Units), amb el número de registre: #87459.

## Formació i jaciments

És un mineral secundari resultat de l'alteració de la patronita o de l'alteració de minerals de vanadi menys oxidats. Va ser descoberta al Perú, concretament a la mina Ragra, situada al districte de Huayllay, dins la província de Pasco (departament de Pasco). També ha estat descrita en diverses localitats dels Estats Units i del Kazakhstan.

## Referències

* ↑ «Hewettite» (en anglès). Mindat. [Consulta: 17 novembre 2021].
# Eleven Arrows Football Club

L'Eleven Arrows Football Club és un club namibià de futbol de la ciutat de Walvis Bay. També és conegut com a Konica Minolta Eleven Arrows i KM Eleven Arrows per patrocini.

## Palmarès

* Lliga namibiana de futbol:
** 1991

## Referències

* ↑ «Uniforme del club». RSSSF.
* ↑ «Namibia - List of Champions». RSSSF.
# Holemund

Holemund va ser un religiós del regne visigot, bisbe de Salamanca entre ca. 683 i ca. 693.
És el darrer dels bisbes coneguts abans de l'arribada dels musulmans a la península ibèrica a partir de l'any 711. Hi ha una diversitat de noms per a aquest prelat, Flórez n'esmenta Honemund, Bonemund i Ponemund, de fet Bernardo Dorado prefereix prescindir de la varietat de noms amb què els historiadors han escrit sobre el bisbe, però Holemund sí té preeminència sobre la resta. Més enllà del nom, com a bisbe de Salamanca va concórrer personalment tres vegades a Toledo amb motiu de la convocatòria de concilis nacionals: el XIII el 683, el XV el 688 i, finalment, el XVI el 693. En el primer hi va signar entre els menys antics, així que va ser consagrat aproximadament entre 682 i 683, doncs el seu antecessor, Providenci, va ser present al XII concili de 681. Va estar durant gairebé deu anys al capdavant de la diòcesi, almenys fins a maig del 693, i durant els regnats d'Ervigi i Ègica. Per aquesta raó Flórez no creu que encara fos bisbe en arribar els musulmans, sinó que devia haver un successor anònim del que no es té notícia,una opinió compartida per Dorado. Tanmateix, el bisbe de Salamanca va continuar existint nominalment a la cort asturiana i lleonesa.

## Referències

* 1 2 3 Flórez, 1796, p. 288.
* 1 2 3 Dorado, 1776, p. 63-64.
* ↑ Flórez, 1796, p. 289.

## Bibliografia

* Dorado, Bernardo. Compendio histórico de la ciudad de Salamanca (en castellà). Salamanca: Per Juan Antonio de Lasanta, 1776.
* Flórez, Enrique. España Sagrada: teatro geographico-historico de la Iglesia de España (en castellà). Tom XIV. Madrid: Oficina de Pedro Mártir, 1796.
* González Dávila, Gil. Teatro eclesiástico de las iglesias metropolitanas y catedrales de los Reynos de las dos Castillas (en castellà). Tom III. Madrid: Per Diego Díaz de la Carrera, 1650.